ddrg/super_eurlex huggingface dataset:
Úradný vestník L 362 , 11/12/1992 S. 0010 - 0010

Fínske špeciálne vydanie: Kapitola 3 Zväzok 46 S. 0117

Švédske špeciálne vydanie: Kapitola 3 Zväzok 46 S. 0117



Nariadenie Komisie (EHS) č. 3565/92 z 10. decembra 1992, ktorým sa mení a dopĺňa nariadenie (EHS) č. 1054/73 o podrobných pravidlách pomoci vzťahujúcej sa na chov húseníc priadky morušovej KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 845/72 z 24. apríla 1972, ustanovujúce zvláštne opatrenia na podporu chovu húseníc priadky morušovej [1], naposledy zmenené a doplnené nariadením (EHS) č. 2059/92 [2], najmä na jeho článok 2 (5), keďže článok 3 (1) nariadenia Komisie (EHS) č. 1054/73 [3], zmeneného a doplneného nariadením (EHS) č. 683/74 [4], stanovuje predovšetkým, že chovatelia húseníc priadky morušovej majú predkladať žiadosti o pomoc každý rok najneskôr do 30. novembra alebo im pomoc úplne prepadne; keďže dôsledky sprevádzajúce malé prekročenie termínu uzávierky pre predkladanie žiadostí o pomoc, tak ako je uvedené vyššie, by sa mali obmedziť s prihliadnutím jednak na potrebu proporcionality a jednak na potrebu toho, aby príslušný program pomoci riadne fungoval; keďže ako dôsledok by príslušné ustanovenia mali byť zmenené a doplnené a zainteresované strany, ktoré predložia žiadosti pred daným dátumom, by mali spĺňať podmienky podľa opatrenia z hospodárskeho roka 1991/92; keďže opatrenia stanovené v tomto nariadení sú v súlade so stanoviskom Riadiaceho výboru pre ľan a konope, PRIJALA TOTO NARIADENIE: Článok 1 Článok 3 (1) nariadenia (EHS) č. 1054/73 sa týmto nahrádza takto: "1. Pomoc sa poskytuje chovateľom húseníc priadky morušovej, ktorí predkladajú žiadosti každý rok najneskôr do 30. novembra, s výnimkou prípadov vyššej moci. Avšak, ak sa žiadosti o pomoc predkladajú: - najneskôr do 31. decembra toho istého roka, poskytujú sa dve tretiny pomoci, - najneskôr do 31. januára nasledujúceho roka, poskytuje sa jedna tretina pomoci. Každý chovateľ môže predložiť iba jednu žiadosť." Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Bude sa uplatňovať od hospodárskeho roka 1991/92 na zainteresované strany, ktoré predložia žiadosti do 1. marca 1993 a ktoré poskytnú uspokojivý dôkaz príslušnému členskému štátu, že dosiahli minimálnu produkciu uvedenú v článku 2 (b) nariadenia EHS č. 1054/73. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 10. decembra 1992 Za Komisiu Ray Mac Sharry člen Komisie [1] Ú. v. ES L 100, 27.4.1972, s. 1. [2] Ú. v. ES L 215, 30.7.1992, s. 19. [3] Ú. v. ES L 105, 20.4.1973, s. 4. [4] Ú. v. ES L 83, 28.3.1974, s. 13. --------------------------------------------------
Úradný vestník L 355 , 05/12/1992 S. 0022 - 0022

Fínske špeciálne vydanie: Kapitola 3 Zväzok 46 S. 0089

Švédske špeciálne vydanie: Kapitola 3 Zväzok 46 S. 0089



Nariadenie Komisie (EHS) č. 3519/92 zo 4. decembra 1992 stanovujúce niektoré podrobné pravidlá pre uplatňovanie dodatkov k zvláštnej prémii pre výrobcov hovädzieho a teľacieho mäsa a k prémii na udržiavanie dojčiacich kráv na Kanárskych ostrovoch KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1601/92 z 15. júna 1992, ktoré sa týka osobitných opatrení pre Kanárske ostrovy s ohľadom na niektoré poľnohospodárske produkty [1], najmä na čl. 12 tohto nariadenia, keďže nariadenie (EHS) č. 1601/92 ustanovuje osobitné opatrenia týkajúce sa poľnohospodárskej výroby na Kanárskych ostrovoch; keďže tieto opatrenia obsahujú doplnky pre býky a prémiu na udržanie dojčiacich kráv ustanovených v právnom poriadku spoločenstva; keďže z dôvodu správneho zjednodušenia by malo byť vytvorené ustanovenie na udelenie týchto dodatkov v reakcii na uplatňovanie predložené na základe týchto systémov prémií; keďže v súlade s nariadením (EHS) č. 1601/92 sú osobitné opatrenia uplatniteľné od 1. júla 1992; keďže malo by sa preto vytvoriť ustanovenie zamerané na podrobné pravidlá uplatnenia na uplatňovanie od toho istého dátumu; keďže opatrenia podľa tohto nariadenia sú v súlade so stanoviskom Riadiaceho výboru pre hovädzie a teľacie mäso; PRIJALA TOTO NARIADENIE: Článok 1 1. Dodatok k zvláštnej prémii pre býky uvedený v článku 10 ods. 2 nariadenia (EHS) č. 1601/92 bude poskytovaný na základe žiadostí o zvláštnu prémiu pre výrobcov hovädzieho a teľacieho mäsa. 2. Dodatok k prémii na udržiavanie dojčiacich kráv uvedený v článku 10 ods. 3 nariadenia (EHS) č. 1601/92 bude poskytovaný na základe žiadostí o prémiu na udržiavanie dojčiacich kráv. Článok 2 Toto nariadenie nadobúda účinnosť v deň uverejnenia v Úradnom vestníku Európskych spoločenstiev. Bude sa uplatňovať s účinnosťou od 1. júla 1992. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 4. decembra 1992 Za Komisiu Ray Mac Sharry člen Komisie [1] Ú. v. ES L 173, 27.6.1992, s. 13. --------------------------------------------------
Úradný vestník L 361 , 10/12/1992 S. 0019 - 0020

Fínske špeciálne vydanie: Kapitola 3 Zväzok 46 S. 0114

Švédske špeciálne vydanie: Kapitola 3 Zväzok 46 S. 0114



Nariadenie Komisie (EHS) č. 3550/92 z 9. decembra 1992 ktoré mení a dopĺňa nariadenie (EHS) č. 3149/92 stanovujúce podrobné pravidlá pre zásobovanie potravinami z intervenčných zásob v prospech najzanedbanejších jednotlivcov v spoločenstve KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 3730/87 z 10. decembra 1987 stanovujúce všeobecné pravidlá pre zásobovanie potravinami z intervenčných zásob v prospech vymenovaných organizácií na distribúciu pre najzanedbanejších jednotlivcov v spoločenstve [1], najmä na jeho článok 6, keďže články 6 a 7 nariadenia Komisie (EHS) č. 3149/92 [2] upresňujú základné sadzby slúžiace ako základ pre náhradu nákladov dopravy výrobkov, ktoré majú byť rozdelené najzanedbanejším jednotlivcom v spoločenstve; keďže by mali byť určené rozdielne sadzby pre chladiarenské a nechladiarenské vozidlá; keďže by mala byť adekvátne zmenená a doplnená príloha II k tomu nariadeniu; keďže toto opatrenie musí byť účinné dňom nadobudnutia účinnosti nariadenia (EHS) č. 3149/92; keďže opatrenia, ktoré predpokladá toto nariadenie sú v súlade so stanoviskom všetkých relevantných riadiacich výborov, PRIJALA TOTO NARIADENIE: Článok 1 Týmto sa nahrádza príloha II nariadenia (EHS) č. 3149/92 prílohou k tomuto dokumentu. Článok 2 Toto nariadenie nadobudne účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od 1. októbra 1992. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 9. decembra 1992 Za Komisiu Ray Mac Sharry člen Komisie [1] Ú. v. ES L 352, 15.12.1987, s. 1. [2] Ú. v. ES L 313, 30.10.1992, s. 50. -------------------------------------------------- PRÍLOHA " PRÍLOHA II NÁKLADY NA DOPRAVU Hovädzie mäso, maslo a ostatné výrobky (chladiarenská doprava): - za prvých 200 kilometrov: 20,00 ECU/tonu, - za každý ďalší kilometer nad 200 km: 0,05 ECU/tonu. Obilniny a ryža: - za prvých 200 kilometrov: 5,50 ECU/tonu, - za každý ďalší kilometer nad 200 km: 0,02 ECU/tonu. Olivový olej: - za prvých 200 kilometrov: 20,00 ECU/tonu, - za každý ďalší kilometer nad 200 km: 0,04 ECU/tonu. Sušené mlieko: - za prvých 200 kilometrov: 10,00 ECU/tonu, - za každý ďalší kilometer nad 200 km: 0,04 ECU/tonu. Ostatné výrobky: - za prvých 200 kilometrov: 6,00 ECU/tonu, - za každý ďalší kilometer nad 200 km: 0,03 ECU/tonu. " --------------------------------------------------
Úradný vestník L 032 , 08/02/1992 S. 0015 - 0016

Fínske špeciálne vydanie: Kapitola 3 Zväzok 40 S. 0133

Švédske špeciálne vydanie: Kapitola 3 Zväzok 40 S. 0133



Nariadenie Komisie (EHS) č. 305/92 zo 7. februára 1992, ktorým sa mení a dopĺňa nariadenie (EHS) č. 410/90 stanovujúce normy kvality pre kiwi KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1035/72 z 18. mája 1972 o spoločnej organizácii trhu s ovocím a zeleninou [1], v znení nariadenia (EHS) č. 1623/91 [2], najmä druhého pododseku jeho článku 2 ods. 2, keďže nariadenie Komisie (EHS) č. 410/90 [3] ustanovuje normy kvality pre kiwi; keďže niektoré z ustanovení sú rozdielne v rozličných jazykových verziách; keďže tieto ustanovenia by sa preto mali zmeniť a doplniť; keďže by sa mali zosúladiť normy kvality pre kiwi s ostatnými normami EHS pre ovocie a zeleninu ohľadne "kvality", "veľkosti" a "zaraďovania podľa veľkosti" ; keďže opatrenia ustanovené týmto nariadením sú v súlade so stanoviskom Riadiaceho výboru pre ovocie a zeleninu, PRIJALA TOTO ROZHODNUTIE: Článok 1 Príloha nariadenia Komisie (EHS) č. 410/90 sa mení a dopĺňa takto: 1. V časti II "ustanovenia týkajúce sa kvality" pod bodom B "klasifikácia", sú nasledujúce úpravy: a) v bode i), trieda "extra", sa časť 2 nahrádza nasledujúcou časťou:"Musia byť bez chýb s výnimkou veľmi malých povrchových poškodení, ak toto neovplyvňuje kvalitu, trvanlivosť a celkový vzhľad plodiny alebo spôsob obchodnej úpravy." b) v bode ii), "1. trieda" , tretí oddiel by mal mať vo všetkých jazykových verziách takéto znenie: "Musia vykazovať znaky odrody. Nasledujúce mierne chyby sa však môžu povoliť, ak neovplyvňujú celkový vzhľad plodiny, kvalitu, trvanlivosť a obchodnú úpravu: - mierna chyba tvaru (ale bez vypukliny alebo deformácie); - mierna chyba vo vyfarbení; - povrchové chyby šupky, ak celková postihnutá plocha nepresahuje 1 cm2; - malý "Haywardov šev", vo forme pozdĺžnej čiary a bez výrastkov" c) v bode iii), "2. trieda" , tretí oddiel, štvrtá zarážka, by mal mať nasledujúce znenie: "— niekoľko výraznejších" Haywardových švov "s miernymi výrastkami" , 2. v časti III, "ustanovenia o meraní veľkosti" , by prvý oddiel mal mať takéto znenie: "Veľkosť sa určuje podľa hmotnosti plodov". 3. Časť V, "ustanovenia o vzhľade" sa upravuje takto: a) v bode A, "vyrovnanosť" , by prvý oddiel mal mať takéto znenie: "Obsah každého obalu musí byť vyrovnaný a obsahovať iba plody kiwi rovnakého pôvodu, odrody, kvality a veľkosti". b) v bode B, "balenie" , by tretí oddiel mal mať takéto znenie: "Obaly nesmú obsahovať žiadne cudzie látky". Článok 2 Toto nariadenie nadobúda účinnosť v deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 7. februára 1992 Za Komisiu Ray Mac Sharry člen Komisie [1] Ú. v. ES L 118, 20.5.1972, s. 1. [2] Ú. v. ES L 150, 15.6.1991, s. 8. [3] Ú. v. ES L 43, 17.2.1990, s. 22. --------------------------------------------------
Úradný vestník L 034 , 11/02/1992 S. 0023 - 0023

Fínske špeciálne vydanie: Kapitola 3 Zväzok 40 S. 0136

Švédske špeciálne vydanie: Kapitola 3 Zväzok 40 S. 0136



Nariadenie Komisie (EHS) č. 315/92 z 10. februára 1992, ktorým sa mení a dopĺňa nariadenie (EHS) č. 1538/91 zavádzajúce podrobné pravidlá vykonávania nariadenia (EHS) č. 1906/90 o určitých obchodných normách pre hydinu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1906/90 z 26. júna 1990 o určitých obchodných normách pre hydinu [1] a najmä na jeho článok 9, keďže článok 15 nariadenia Komisie (EHS) č. 1538/91 [2], naposledy zmeneného a doplneného nariadením (EHS) č. 2988/91 [3], ustanovuje výnimku, podľa ktorej prevádzkovatelia mali povolené používať obalový materiál, na ktorom sú uvedené staré údaje do 31. decembra 1991; keďže vzhľadom na to, že naďalej sú k dispozícii zásoby starého obalového materiálu, a aby sa uľahčilo prechodné obdobie pre malých a stredných podnikateľov, tento dátum by sa mal predĺžiť do 31. marca 1992; keďže opatrenia ustanovené v tomto nariadení sú v súlade so stanoviskom Riadiaceho výboru pre hydinové mäso a vajcia, PRIJALA TOTO NARIADENIE: Článok 1 V článku 15 nariadenia (EHS) č. 1538/91 sa dátum "31. december 1991" nahrádza dátumom "31. marca 1992". Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 10. februára 1992 Za Komisiu Ray Mac Sharry člen Komisie [1] Ú. v. ES L 173, 6.7.1990, s. 1. [2] Ú. v. ES L 143, 7.6.1991, s. 11. [3] Ú. v. ES L 284, 12.10.1991, s. 26. --------------------------------------------------
Úradný vestník L 110 , 28/04/1992 S. 0029 - 0030

Fínske špeciálne vydanie: Kapitola 2 Zväzok 8 S. 0124

Švédske špeciálne vydanie: Kapitola 2 Zväzok 8 S. 0124



Nariadenie Komisie (EHS) č. 1035/92 z 24. apríla 1992 o zatriedení niektorých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 [1] o tarifnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením (EHS) č. 627/92 [2], najmä na jeho článok 9, keďže kvôli zabezpečeniu jednotného uplatňovania kombinovanej nomenklatúry, ktorá je prílohou k uvedenému nariadeniu, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu; keďže nariadenie (EHS) č. 2658/87 ustanovilo všeobecné pravidlá interpretácie kombinovanej nomenklatúry a tieto pravidlá sa uplatňujú aj na každú inú nomenklatúru, ktorá je na nej úplne alebo čiastočne založená alebo ktorá k nej pridáva akékoľvek ďalšie členenie a ktorá je ustanovená osobitnými ustanoveniami spoločenstva s cieľom uplatňovať tarifné alebo iné opatrenia vzťahujúce sa na obchod s tovarom; keďže podľa uvedených všeobecných pravidiel sa musí tovar uvedený v prvom stĺpci tabuľky v prílohe k tomuto nariadeniu zatriediť do príslušných kódov KN uvedených v druhom stĺpci na základe dôvodov uvedených v treťom stĺpci; keďže opatrenia ustanovené v tomto nariadení sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Tovar uvedený v prvom stĺpci tabuľky uvedenej v prílohe sa týmto zatrieďuje v rámci kombinovanej nomenklatúry do príslušných kódov KN uvedených v druhom stĺpci tejto tabuľky. Článok 3 Toto nariadenie nadobúda účinnosť dvadsiaty prvý deň od uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 24. apríla 1992 Za Komisiu Christiane Scrivener člen Komisie [1] Ú. v. ES L 256, 7.9.1987, s. 1. [2] Ú. v. ES L 68, 13.3.1992, s. 9. -------------------------------------------------- PRÍLOHA Opis tovaru | Zatriedenie Kód KN | Dôvody | (1) | (2) | (3) | Cigarety vyrobené z listov podbeľa obecného a mäty, neobsahujúce tabak | 24029000 | Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 1 k 24. kapitole a znením kódov KN 2402 a 24029000 (pozri tiež Vysvetlivky k HS, položka 2402). | --------------------------------------------------
Úradný vestník L 153 , 05/06/1992 S. 0009 - 0009

Fínske špeciálne vydanie: Kapitola 3 Zväzok 42 S. 0098

Švédske špeciálne vydanie: Kapitola 3 Zväzok 42 S. 0098



Nariadenie Komisie (EHS) č. 1461/92 zo 4. júna 1992, ktorým sa po piaty raz mení a dopĺňa nariadenie (EHS) č. 2159/89, ktorým sa stanovujú podrobné pravidlá na uplatňovanie špecifických opatrení pri orechoch a svätojánskom chlebe, ako je uvedené v hlave IIa nariadenia Rady (EHS) č. 1035/72 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1035/72 z 18. mája 1972 o spoločnej organizácii trhu s ovocím a zeleninou [1], naposledy zmenené a doplnené nariadením (EHS) č. 1156/92 [2] a najmä na jeho článok 14 ods. 9, so zreteľom na nariadenie Rady (EHS) č. 790/89 z 20. marca 1989, ktorým sa stanovila výška doplnkovej paušálnej podpory na zriaďovanie organizácií producentov a maximálnej výšky podpory na zlepšovanie kvality a uvádzanie na trh v odvetví produkcie orechov a svätojánskeho chleba [3], ktoré bolo naposledy zmenené a doplnené nariadením (EHS) č. 832/92 [4], a najmä na článok 1 uvedeného nariadenia, keďže nariadenie (EHS) č. 832/92, ktorým sa mení a dopĺňa nariadenie (EHS) č. 790/89, stanovuje, že za určitých podmienok sa môže dodatočná podpora poskytovaná organizáciám producentov orechov vypočítať na základe množstva výrobkov, ktoré organizácie výrobcov uviedli na trh v druhom hospodárskom roku po dátume ich osobitného uznania; keďže by z toho mali byť vyvodené dôsledky, ktoré by sa týkali príslušných ustanovení nariadenia Komisie (EHS) č. 2159/89 [5], naposledy zmeneného a doplneného nariadením (EHS) č. 3746/91 [6]; keďže opatrenia uvedené v tomto nariadení sú v súlade so stanoviskom Riadiaceho výboru pre ovocie a zeleninu, PRIJALA TOTO NARIADENIE: Článok 1 K článku 10 ods. 2 nariadenia (EHS) č. 2159/89 sa pripojí nasledujúci pododsek: "Ak sa uplatňuje posledný odsek článku 1 nariadenia (EHS) č. 790/89, rozumie sa pod množstvom uvádzaným na trh množstvo skutočne predané počas druhého hospodárskeho roka, ktorý nasleduje po dátume osobitného uznania." Článok 2 Toto nariadenie nadobudne účinnosť tretí deň po jeho uverejnení Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 4. júna 1992 Za Komisiu Ray Mac Sharry člen Komisie [1] Ú. v. ES L 118, 18.5.1972, s. 1. [2] Ú. v. ES L 122, 7.5.1992, s. 3. [3] Ú. v. ES L 85, 30.3.1989, s. 6. [4] Ú. v. ES L 88, 3.4.1992, s. 15. [5] Ú. v. ES L 207, 19.7.1989, s. 19. [6] Ú. v. ES L 352, 21.12.1991, s. 53. --------------------------------------------------
Úradný vestník L 088 , 03/04/1992 S. 0015 - 0015

Fínske špeciálne vydanie: Kapitola 3 Zväzok 41 S. 0193

Švédske špeciálne vydanie: Kapitola 3 Zväzok 41 S. 0193



Nariadenie Rady (EHS) č. 832/92 z 30. marca 1992, ktorým sa mení a dopĺňa nariadenie (EHS) č. 790/89 o stanovení rozsahu doplnkovej paušálnej podpory spoločenstvám organizácií výrobcov a najvyššej čiastky poskytovanej na podporu zlepšenia kvality a odbytu v sektore pestovania škrupinového ovocia a svätojánskeho chleba RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1035/72 z 18. mája 1972 o spoločnej organizácii trhu s ovocím a zeleninou [1], a najmä na jeho článok 14b ods. 4, so zreteľom na návrh Komisie, keďže podľa článku 14b nariadenia (EHS) č. 1035/72 sa doplnková paušálna podpora predstavujúca pomoc spoločenstva organizáciám výrobcov škrupinového ovocia a svätojánskeho chleba vypočítava na základe množstva škrupinového ovocia a/alebo svätojánskeho chleba uvedeného na trh organizáciou v priebehu prvého hospodárskeho roku po jej výslovnom uznaní; keďže nepriaznivé meteorologické podmienky v pestovateľskej oblasti počas zberu, z ktorých vychádza výpočet podpory, sú pravdepodobne príčinou značných skreslení pri uplatňovaní tohto programu doplnkovej podpory; keďže s cieľom zabezpečiť riadne uplatňovanie tohto programu by sa na odôvodnenú žiadosť príslušných organizácií výrobcov malo podľa nariadenia (EHS) č. 790/89 [2] urobiť opatrenie, podľa ktorého by sa v takých prípadoch podpora vypočítavala z množstva uvedeného na trh v hospodárskom roku nasledujúcom po roku, ktorý bol závažne postihnutý spomenutými podmienkami, PRIJALA TOTO NARIADENIE: Článok 1 V článku 1 nariadenia (EHS) č. 790/89 sa dopĺňa nový odsek, ktorý znie: "Na účely článku 14b ods. 2 nariadenia (EHS) č. 1035/72 môže príslušný orgán na základe odôvodnenej žiadosti organizácie výrobcov vypočítať podporu z množstva uvedeného organizáciami na trh v priebehu druhého hospodárskeho roku, ktorý nasleduje po ich výslovnom uznaní, pokiaľ v dôsledku nepriaznivých meteorologických podmienok v pestovateľskej oblasti poklesne zber organizácií výrobcov o viac než 20 %." Článok 2 Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskych spoločenstiev. Na žiadosť príslušných organizácií výrobcov však článok 1 nadobudne účinnosť v deň nadobudnutia účinnosti hlavy IIa nariadenia (EHS) č. 1035/72. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. marca 1992 Za Radu predseda Arlindo Marques Cunha [1] Ú. v. ES L 118, 20.5.1972, s. 1. Nariadenie naposledy zmenené a doplnené nariadením (EHS) č. 1968/91 (Ú. v. ES L 177, 5.7.1991, s. 10). [2] Ú. v. ES L 85, 30.3.1989, s. 6. Nariadenie naposledy zmenené a doplnené nariadením (EHS) č. 2145/91 (Ú. v. ES L 200, 23.7.1991, s. 1). --------------------------------------------------
Úradný vestník L 293 , 09/10/1992 S. 0008 - 0009

Fínske špeciálne vydanie: Kapitola 2 Zväzok 8 S. 0143

Švédske špeciálne vydanie: Kapitola 2 Zväzok 8 S. 0143



Nariadenie Komisie (EHS) č. 2933/92 zo 7. októbra 1992 o zatrieďovaní určitých druhov tovaru v kombinovanej nomenklatúre KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 [1] o tarifnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením (EHS) č. 1039/92 [2], najmä na jeho článok 9, keďže na zabezpečenie jednotného uplatňovania kombinovanej nomenklatúry, ktorá je pripojená k uvedenému nariadeniu, je potrebné prijať opatrenia týkajúce sa zatrieďovania tovaru uvedeného v prílohe k tomuto nariadeniu; keďže nariadením (EHS) č. 2658/87 sa ustanovili všeobecné pravidlá pre interpretáciu kombinovanej nomenklatúry, pričom tieto pravidlá sa uplatňujú aj pre každú inú nomenklatúru, ktorá z nej úplne alebo čiastočne vychádza alebo k nej pridáva ďalšie členenie a ktorá sa zavádza osobitnými ustanoveniami spoločenstva so zreteľom na uplatňovanie tarifných alebo iných opatrení týkajúcich sa obchodu s tovarom; keďže podľa uvedených všeobecných pravidiel tovar opísaný v stĺpci 1 tabuľky pripojenej k tomuto nariadeniu sa z dôvodov uvedených v stĺpci 3 musí zatrieďovať v rámci príslušných číselných znakov KN uvedených v stĺpci 2; keďže opatrenia, ktoré sa ustanovujú v tomto nariadení sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Tovar opísaný v stĺpci 1 pripojenej tabuľky sa teraz zatrieďuje v rámci kombinovanej nomenklatúry pod príslušné číselné znaky KN uvedené v stĺpci 2 spomínanej tabuľky. Článok 2 Toto nariadenie nadobúda účinnosť 21. deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 25. septembra 1992 Za Komisiu Christiane Scrivener člen Komisie [1] Ú. v. ES L 256, 7.9.1987, s. 1. [2] Ú. v. ES L 110, 28.4.1992, s. 42. -------------------------------------------------- PRÍLOHA Opis tovaru | Zatriedenie íselný znak KN | Odôvodnenie | 1 | 2 | 3 | Základné prípravky pre žuvačku, vo forme plátkov alebo granúl pozostávajúcich najmä zo: špeciálne čistených elastomérnych polymérovživícrafinovaných voskovesterov glycerolu a jedlých mastných kyselínminerálnych plnívantioxidantovTieto prípravky môžu tiež obsahovať prírodné emulgátory a prírodnú gumu. | 38239098 | Zatrieďovanie sa riadi ustanoveniami všeobecných pravidiel 1 a 6 pre interpretáciu kombinovanej nomenklatúry a znením číselných znakov KN 3823, 382390 a 38239098. | --------------------------------------------------